FC Midtjylland sælger Bubacarr Sanneh for 60 mio. kr. til den belgiske topklub Anderlecht

Brøndby skal ikke ligge søvnløs og frygte Bubacarr Sanneh atter slår til for FC Midtjylland på søndag.

Alt peger nemlig på, at den gambianske jernmand forlader mestrene i dag.

Bubacarr Sanneh er ifølge Ekstra Bladets oplysninger ikke mødt op til træning i FC Midtjylland her til formiddag.

Han blev fra morgenstunden spottet i Billund Lufthavn sammen med sin agent Allan Bak.

Fra Belgien forlyder det, at Anderlecht i løbet af ugen har hævet sit bud på FC Midtjylland-spilleren til 60 mio. kr.

Dertil kommer yderligere bonusser på en million euro, så Bubacarr Sanneh dermed potentielt kan ende med at overgå Daniel Aggers 63 mio. kr. transfer til Liverpool - og blive den dyreste forsvarsspiller solgt fra Superligaen nogen sinde.

Overgangen til Anderlecht er også massiv i Belgien. Nicolae Stanciu er den dyreste spiller nogen sinde købt til Belgien, da Anderlecht hentede ham for 9,8 mio. euro i 2016.

Ekstra Bladet følger sagen.

Følg den store transfer-dag minut for minut i Ekstra Bladets LIVE-dækning her.

Transferkrig: Disse klubskifter satte sindene i kog i dansk fodbold

Superligaen indefra: Tibbling kan blive rekorddyr FCM-spiller

Se også: Sendte skjult sviner til Superliga-dommer: Nu straffes han for interview